Større forhåbninger knytter sig til aflejringer fra Jameson Land Bassinet, hvor mørke skifre fra Sen Perm og Tidlig Jura er potentielle moderbjergarter for oliedannelse. I årene 1984-1990 udførte det amerikanske olieselskab Atlantic Richfield Company (ARCO) omfattende seismiske undersøgelser på Jameson Land. Selskabet valgte herefter at standse sine aktiviteter, men deres undersøgelser viser dog, at der godt kan være et potentiale for olieudvinding i området.<ref name=":13" />
==== Vestgrønland ====
I gamle grønlandske sagn er der beretninger om brændende fjelde, og fænomenet forekommer også med sjældne mellemrum i nutiden, særlig spektakulært i 1933 og 1958 ved Pujoortoq på nordsiden af Nuussuaq-halvøen. Der er tale om skifre med organisk indhold, som bliver ustabile og skrider ned ad fjeldsiden. Herved udvikles så kraftig varme, at det organiske materiale kan bryde i brand.<ref>Henriksen (2005), s. 236</ref><ref>{{Cite web |url=http://www.geus.dk/cgi-bin/webbasen_nyt.pl?id=1273143975&cgifunction=form |title=Brændende fjeld årsag til røgudvikling på Disko øen i Grønland<!-- Bot genereret titel --> |access-date=21. august 2016 |archive-date=29. august 2016 |archive-url=https://web.archive.org/web/20160829064030/http://www.geus.dk/cgi-bin/webbasen_nyt.pl?id=1273143975&cgifunction=form |url-status=dead }}</ref><ref>{{Cite web |url=http://www.geus.dk/DK/publications/popular-geology/geo-nyt-geus/Documents/gi02-3.pdf |title=Arkiveret kopi |access-date= 6. august 2016 |archive-date=21. august 2016 |archive-url=https://web.archive.org/web/20160821004619/http://www.geus.dk/DK/publications/popular-geology/geo-nyt-geus/Documents/gi02-3.pdf |url-status=dead }}</ref>
Geologi